Пробуждане (филм)
„Пробуждане“ () е филм от 1990 г. с участието на Робърт де Ниро и Робин Уилямс. Той има три номинации за Оскар – за най-добър филм, най-добра главна мъжка роля (Де Ниро) и най-добър сценарий.

Филмът е базиран на мемоарите на невролога Оливър Сакс, който експериментира през 1969 г. с лекарството L-Dopa върху пациенти, страдащи от кататония, след като са преживели епидемията от летаргичен енцефалит в периода 1917-1928 г. Той открива, че медикаментът има лечебен ефект върху болестта.

Филмът е режисиран от Пени Маршъл. Робин Уилямс се превъплътява в ролята на д-р Малкъм Сайър, а Робърт де Ниро е пациент в клиниката му. В ролята на пациент във филма участва и джаз-легендата Декстър Гордън. Във филма играе и доайенът на шведското кино Макс фон Сюдов.

Американски драми
Филми от 1990 година